Kiskőrös Város Önkormányzata

Képviselő-testületének

…../2011. (        ) önkormányzati rendelete

a magánszemélyek kommunális adójáról szóló 9/1991.(X.3.) önkormányzati rendelet módosításáról 
 (Tervezet)

Kiskőrös Város Képviselő-testülete a helyi adókról szóló 1990. évi C. törvény 1. § (1) bekezdésében foglalt felhatalmazás alapján, az Alkotmány 44/A. § (1) d) pontjában meghatározott feladatkörében a következő rendeletet alkotja: 

1.§

A magánszemélyek kommunális adójáról szóló 9/1991.(X.3.) önkormányzati rendelet (a továbbiakban: Msz.komm.r.) 1-4. §-ainak helyébe a következő rendelkezések lépnek:

„1.§


Adóköteles az önkormányzat illetékességi területén lévő


a) lakás,


b) nem lakás céljára szolgáló épület, épületrész

c) telek.
2. §

(1) Az adó mértéke lakás után 
a) 100 m2 alapterületig 12.000,-Ft/db

b) 100 m2 alapterület felett 14.000,-Ft/db évi adót kell fizetni. 
(2) Gépjárműtároló adója évi 3.000,-Ft/db. 

(3) A telek utáni évi adó 3.000,-Ft/db.” 

3. § 


(1) Mentes a kommunális adó alól

a) belterületen lévő, 1200 m2 alatti, beépített telek
b) a külterületen lévő telek,
c) a gépjárműtároló kivételével valamennyi nem lakás céljára szolgáló épület, épületrész,
d) komfortnélküli és szükséglakás,
e) a gépjárművel nem rendelkező adóalany bejelentése alapján a tulajdonában lévő, kiegészítő helyiségként használt gépjárműtároló.

(2) Kérelmére mentesül a tulajdonában, haszonélvezetében levő, kizárólag általa és házastársa által lakott lakás után megállapított adó 50 %-ának megfizetése alól az a személy, aki a 62. életévét betöltötte.

4. § 

(1) A külterületen lévő adótárgyak után az egyébként járó adó 50 %-át kell megfizetni. 

(2) A város közigazgatási területén szennyvízcsatorna létesítése céljából hozzájárulást fizető magánszemély  a beruházással érintett ingatlan után  50 %-os adókedvezményben részesül abban az esetben, ha  ingatlanát a közműhálózatra annak kiépítését követő 1 éven belül a közszolgáltató szervezet által kiállított igazolás szerint rákötötte.

(3) Az adózó a kedvezmény igénybevételére a támogatással csökkentett évi befizetés összegéig jogosult a rákötést követő év január 1. napjától, de legfeljebb 4 évig.” 

Záró rendelkezések

2. §

(1) Ez a rendelet 2012. január 1. napján lép hatályba 
(2) A hatályba lépéssel egyidejűleg az Msz.komm. r. 5-7. §-ai, továbbá a 8. § (3) bekezdése hatályát veszti.
(3) Ez a rendelet a hatályba lépését követő napon hatályát veszti. 

